Johans Oja

Johans Rūdolfs Oja (dzimis  (pēc vecā stila — )Rīgas Sv. Jēkaba ev. lut. igauņu draudzes dzimušo reģistrs. - 1904. g. - Nr.16., miris ) bija Latvijas igauņu vieglatlēts un policists. Oja karjeras laikā astoņas reizes kļuva par Latvijas čempionu, 11 reizes uzstādīja Latvijas rekordu dažādās distancēs.

 Dzīvesgājums 
Dzimis 1904. gadā Rīgā drēbnieka Jāna Oja un Paulīnes, dzimušas Nālas, ģimenē. Līdz 1925. gadam mācījās Rīgas policijas skolā, piedalījās  Parīzē, kur 100 m un 200 m distancē sasniedza ceturtdaļfināla kārtu, rezultāts nav fiksēts. 
1926. gadā uzsāka studijas Latvijas Universitātes Teoloģijas fakultātē.

No 1925. līdz 1926. gadam bija vecākais policists 3. policijas iecirknī. Kriminālpolicijas uzraugs līdz 1927. gadam, tad uzraugs prokuratūrā, no 1928. līdz 1929. gadam dienēja Latvijas armijā kā kaprālis, vēlāk seržants. Pēc dienesta armijā policijas uzraugs. Līdz 1940. gada februārim prokuratūras izmeklētājs, no februāra līdz jūlijam policists-uzraugs Kauguros.

Pēc Latvijas okupācijas atvaļināts, no 1940. gada augusta bija milicijas skolas tehniskais darbinieks. 1940. gada oktobrī atvaļinājās pēc paša vēlēšanās. Līdz arestam 1941. gada 8. janvārī bija dzīvokļu kompleksa komunālās saimniecības vadītājs Rīgā.

1941. gada jūnijā viņu no Rīgas cietuma pārsūtīja uz Čkalovas apgabalu. 1942. gada 8. aprīlī NKVD Sevišķā apspriede viņam piesprieda nāvessodu, nošauts 25. maijā.

 Apbalvojumi 
Apbalvots ar Viestura ordeni 1939. gadā.

 Atsauces 

 Ārējās saites 

Kategorija:1904. gadā dzimušie
Kategorija:Latvijas vieglatlēti
Kategorija:1924. gada vasaras olimpisko spēļu dalībnieki
Kategorija:Latvijas igauņi
Kategorija:Padomju represiju upuri
Kategorija:1942. gadā mirušie